دوغرودان دا ، گنج شاعیر هر بیر شعرینده یئنی دن یارانیب و یئنی دوشونجه – دویغو دیله گتیریر و هر بیر شعرینده اجتماعی اولایلاردان ایلهام آلاراق، شاعیرانه دیل و استعاره لرله ایماژلارلا سؤزونو یئتیرمه یه چالیشیر؛ “آه…کؤکسوم بویو” شعری نین بیر یئرینده بئله دئییر:
هردن ده؛
بیر سؤیود – بیر یاشیل اورکستر –
اودا چکیلدی؛
قوقنوسلارین توی گئجه سینده
یانیق کرمی
چالینماق ایچین.
شعرین بو پارچاسیندا، شاعیرین موسیقی و شعر عالمینده باغلانان ایلگی لر گؤز اؤنونده جانلانیر. بیر “سؤیود”و “یاشیل اورکستر” آدلاندیراراق “ساز” آله تینی نظرده آلمیش و نه گؤزه ل ایماژلارلا شعر یاراتمیشدیر! بورادا من بیر تنقیدچی کیمی یوخ، بلکه بیر اوخوجو کیمی، شاعیره احسنت دئمه لی یم؛
چونکی شاعیرین ادبیات عالمینده احاطه سی گؤرونور. قوقنوس قوشونون اؤزه للیک لرینی نظرده توتاراق، “یانیق کرمی” نین چالینماسی آدامی حیسرتده قویور! شعرین سون پارچاسیندا بیر سونوجا چاتیب، دئییر:
سونرا دا؛
من
اؤز سونومدان
یایلیم لارلا
باشلاندیم…
سؤزو اوزاتمادان، بونو آرتیرمالییام کی شاعیرین هر شعرینده: شاعیرانه گؤزه للیک لر، ایماژلار، استعاره لر و گؤزه ل سؤزجوکلرلله اوز – اوزه گلیریک. هر شعرین بیر معنالی عنوانی واردیر و بو عنوانلار اؤزلری شعر کیمی اوره یه یاتیر. “تاختا دورنا” شعرینده، شاعیرین شاعیران باخیشینی گؤروب، خایال دونیاسییلا تانیش اولوروق. شاعیر دووارلارین دویغوسونو دویور، ماوی خایال لاری گزیشیر، دورنانی قانادیندان میخلانماغی گؤروب، گؤزه ل صورتده شعره چکیر. “اؤز دردیمین، یاری منم” شعرینده، شاعیرلری تانری اوولادی بیله رک، تسلی وئرمه یه چالیشیر و نهایت بو عبارتله:
قورشون دویغولو گؤزلر
للک لره قان قوسدورور….
یئتیم شاعیرلره تسلیت وئریر.
“حسین رزمی” جنابلاری “یایلیم” تخلوصونو سئچمیشدیر. یایلیم ین شعرلرینده هم “یار” ایله تانیش اولوروق، هم “یارا” ایله. یار ایله یارا بیر – بیریندن آیری اولمامیشدیر. شاعیر، “بیلیمسل” شعریمیزه آرخالاناراق، دایاق اولموشدور. شاعیر آشیق فئرمالاریندان باجاردیغی قده ر یارالانمیش، آنجاق بیر یئرده قالمامیشدیر، بلکه چالیشیر آشیق شعریندن یوکسه له رک، اونا یئنی لیک آرتیرمیش و دوغرودان دا باشاریلار گؤسترمیشدیر. شاعیریمیزین دونیاسی باغلی بیر دونیا دئییل، توپلوموزون دردلری، شاعیرین شعرینده دیله گلیر. نئجه اولا بیلر الینده ایشیق بایداسی اولان ییخیلان انسانین الیندن توتا بیلمییه ک؟
سولارین دورغون چاغی ایدی
سوکوت ایله قارانلیغین چالغیسی نین
اویغون،
موگولو گؤزلرین ده
یورغون.
کور کوچه نین قوخموش چلاسیندا
بیر بایدا ایشیق، الینده اولان قیزین
چؤکمه سینی گؤردوک
آمما؛
اللریندن توتماسینی
گوناه بیلدیک!
من، سؤزو چوخ اوزاتماق ایسته میرم، هابئله ایسته میرم اوخوجولاری بو گؤزه ل شعرلری اوخوماقدا انتظاردا قویام. دوشونجه لی شاعیریمیزه یئنی باشاریلار دیله ییب، ساغلاملیق آرزیلاییرام. م. کریمی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab uig_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab